
Ο Δήμαρχος Κιλκίς στην επιστημονική ημερίδα της Ένωσης Εισαγγελέων Ελλάδας για την αντιμετώπιση των σύγχρονων μορφών εγκληματικότητας 
Επίκαιρα ζητήματα εγκληματικότητας κυριάρχησαν στην επιστημονική ημερίδα της Ένωσης Εισαγγελέων Ελλάδας, που πραγματοποιήθηκε το περασμένο Σάββατο στην αίθουσα πολλαπλών χρήσεων της Περιφερειακής Ενότητας Κιλκίς.
Τις εργασίες της χαιρέτισε ο Δήμαρχος Κιλκίς Δημήτρης Κυριακίδης και συνεχάρη την Ένωση Εισαγγελέων Ελλάδας και την Πρόεδρό της Ειρήνη Χρυσογιάννη για τη διοργάνωση της επιστημονικής ημερίδας. Στον χαιρετιστήριο λόγο του υποστήριξε, μεταξύ άλλων, ότι απαιτείται θεσμική εγρήγορση από την Πολιτεία, τους λειτουργούς της Δικαιοσύνης, την Τοπική Αυτοδιοίκηση και όλους τους εμπλεκόμενους φορείς και η υλοποίηση ενός οργανωμένου σχεδίου δράσης για την αποτελεσματική θωράκιση της κοινωνίας από τις σύγχρονες μορφές εγκληματικότητας.
Μέρος των εργασιών της παρακολούθησαν και οι Αντιδήμαρχοι Θεμιστοκλής Ανθρακίδης, Θεμιστοκλής Κοσμίδης, Αικατερίνη Γιαννακούλα - Ζιούτα και ο δημοτικός σύμβουλος Γιάννης Χατζηαποστόλου. 
Συνδιοργανωτές της επιστημονικής ημερίδας ήταν η Εισαγγελία Πρωτοδικών Κιλκίς και η Αστυνομική Διεύθυνση Κιλκίς ενώ την υποστήριξαν οι Δήμοι Κιλκίς και Παιονίας, η Περιφερειακή Ενότητα Κιλκίς και η Νομική Βιβλιοθήκη, 
